stanford-oval/wikipedia huggingface dataset:
Örebron yliopisto
Opetus ja tutkimus > Koulutusohjelmat

Örebron yliopistolla opetetaan ja tutkitaan psykologiaa, humanistisia tieteitä, oikeustiedettä, yhteiskuntatiedettä, luonnontiedettä, tekniikkaa, lääketiedettä, opetustiedettä, musiikkia ja liikuntatiedettä. Yliopistolla on 85 opetusohjelmaa ja 920 itsenäistä kurssia.
Yliopiston kaksi suosituinta koulutusohjelmaa ovat juristiohjelma ja lääkäriohjelma. Muut suositut koulutusohjelmat ovat muun muassa psykologi-, sosionomi-, kriminologi- ja opettajaohjelmat.
Opetus ja tutkimus > Koulutusohjelmat > Juristiohjelma

Örebron yliopisto on kouluttanut juristeja vuoden 2005 syksystä lähtien. Örebron juristiohjelma on Ruotsin ainoa, johon kuuluu erityinen retoriikan opiskelu.
Juristiohjelma on vuodesta 2005 lähtien ollut yliopiston suosituin koulutusohjelma. Syksynä 2023 hakijoita oli noin 4 100, ja ohjelma oli viidenneksi suosituin juristiohjelma Ruotsissa.
Opetus ja tutkimus > Koulutusohjelmat > Lääkäriohjelma

Örebron yliopisto on kouluttanut lääkäreitä vuoden 2011 keväästä lähtien. Koulutus järjestetään yhteistyössä Örebron yliopistosairaalan kanssa.
Lääkäriohjelma on yliopiston toiseksi suosituin koulutusohjelma. Syksynä 2023 hakijoita oli noin 4 400, ja ohjelma oli kuudenneksi suosituin lääkäriohjelma Ruotsissa.
Opetus ja tutkimus > Koulutusohjelmat > Psykologiohjelma

Örebron yliopisto on kouluttanut psykologeja vuoden 2005 syksystä lähtien. Örebron psykologiohjelma on ainoa Ruotsissa, jossa keskitytään varsinkin huonoa mielenterveyttä ehkäisevään työhön.
Syksynä 2023 hakijoita oli noin 2 400, ja ohjelma oli kahdeksanneksi suosituin psykologiohjelma Ruotsissa.
Opetus ja tutkimus > Tutkimus

Örebron yliopistolla koulutetaan tutkijoita 30 eri aineissa. Tutkimuksia tehdään 36 eri aineissa.
Ylioppilaskunta

| Örebron ylioppilaskunta |
| --- | --- |
  
Perustettu:  1963
Ylioppilaskunnan puheenjohtaja:  William Ahlgren
Jäseniä:  n. 4 000
Osoite:  Studentgatan 5   70281 Örebro  
Kotisivut:  
Örebron ylioppilaskunta (ruots. Örebro studentkår) perustettiin lokakuussa 1963, ennen sekä korkeakoulua että yliopistoa.
Ylioppilaskunta julkaisee Lösnummer-lehteä. Lösnummer tarkoittaa ruotsiksi irtonumeroa.
Ylioppilaskunta > Ylioppilaskuntaosastot

Ylioppilaskunta on jaettu yhdeksään osastoon, joilla kuillakin on omat johtonsa ja edustajansa ylioppilaskunnan vuosikokouksessa. Jokaisella osastolla on kerhohuone kampuksella ja oma värinsä, joka näkyy jäsenien opiskelijahaalareissa.
Ylioppilaskunta > Ylioppilaskuntaosastot > Corax

Coraxiin kuuluvat kaikki humanistisia tieteitä, opetustiedettä tai yhteiskuntatiedettä opiskelevat. Osaston väri on punainen, ja kerhohuone sijaitsee Örebron kampuksen Långhusetissa.
Ylioppilaskunta > Ylioppilaskuntaosastot > DokSek

DokSekiin kuuluvat kaikki tohtorikoulutettavat opiskelijat. Osaston väri on harmaa, eikä sen jäsenillä ole haalareita. Osastolla ei ole kerhohuonetta.
Ylioppilaskunta > Ylioppilaskuntaosastot > GIH

GIH:hon kuuluvat kaikki urheilutiedettä, voimistelutiedettä tai terveystiedettä opiskelevat. Osaston väri on oranssi, ja kerhohuone sijaitsee Örebron kampuksen Gymnastikhusetissa.
Ylioppilaskunta > Ylioppilaskuntaosastot > Grythyttan

Grythyttaniin kuuluvat kaikki ravintola- ja hotellikorkeakoulun opiskelijat. Osaston väri on tummanpunainen, eikä sen jäsenillä ole haalareita. Osaston kerhohuone sijaitsee Grythyttanin kampuksen Hälsans husissa.
Ylioppilaskunta > Ylioppilaskuntaosastot > Qultura

Qulturaan kuuluvat kaikki musiikkikorkeakoulun opiskelijat. Osaston väri on vaaleanpunainen, ja kerhohuone sijaitsee musiikkikorkeakoulun talossa Örebron kampuksella.
Ylioppilaskunta > Ylioppilaskuntaosastot > Serum

Serumiin kuuluvat kaikki terveystiedettä ja lääketiedettä opiskelevat. Osaston väri on keltainen, ja kerhohuone sijaitsee Örebron kampuksen Prismahusetissa.
Ylioppilaskunta > Ylioppilaskuntaosastot > Sesam

Sesamiin kuuluvat kaikki kauppakorkeakoulun opiskelijat. Osaston väri on sininen, ja kerhohuone sijaitsee Örebron kampuksen Aula Novassa.
Ylioppilaskunta > Ylioppilaskuntaosastot > Sobra

Sobraan kuuluvat kaikki oikeustiedettä, psykologiaa ja sosiaalista työtä opiskelevat. Osaston väri on musta, ja kerhohuone sijaitsee Örebron kampuksen Långhusetissa.
Ylioppilaskunta > Ylioppilaskuntaosastot > TekNat

TekNatiin kuuluvat kaikki luonnontiedettä tai tekniikkaa opiskelevat. Osaston väri on purppura, ja kerhohuone sijaitsee Örebron kampuksen Teknikhusetissa.
Kansainvälinen toiminta

Örebron yliopistolla on vaihtosopimukset 155 oppilaitoksen kanssa 35 maassa, ja se on Euroopan unionin NEOLAiA-järjestön jäsen. Yliopistolla on yhteistyötä Birminghamissä sijaitsevan Astonin yliopiston kanssa.
Kansainväliset vertailut

Times Higher Education -julkaisun mukaan Örebron yliopisto on maailman 400–500 parhaan joukossa. Saman lähteen mukaan yliopisto oli helmikuussa 2022 maailman 84:nneksi paras nuori, eli alle 50 vuotta vanha, yliopisto.
Rehtorit > Ennen vuotta 1977

Örebron sosiaalikorkeakoulu, 1969–1977: Sven-Ola Lindeberg
Urheilukorkeakoulu, 1966–?: Börje Tolgfors
Rehtorit > Örebron korkeakoulu

1977–1978: Thore Hammarland
1978–1982: Stefan Björklund
1983–1989: Anders Stening
1990–1999: Ingemar Lind
Rehtorit > Örebron yliopisto

1999–2008: Janerik Gidlund
2008–2016: Jens Schollin
2016– : Johan Schnürer
Entisiä opiskelijoita

Lars Adaktusson, toimittaja ja kristillisdemokraaattinen poliitikko.
Pelle Almqvist, laulaja ja The Hives -yhtyeen jäsen.
Anna Bergendahl, laulaja.
Sven-Göran Eriksson, jalkapallovalmentaja ja Englannin jalkapallomaajoukkueen päävalmentaja (1996–2005).
Matilda Ernkrans, sosiaalidemokraattinen poliitikko, korkeakoulu- ja tutkimusministeri (2019–2021) sekä kehitysapuministeri (2021–2022).
Fredrick Federley, keskustalainen poliitikko ja Euroopan parlamentin jäsen (2014–2020).
Mats Jansson, SAS:in toimitusjohtaja (2007–2010).
Ulrika Lindberg, uimahyppääjä ja olympiavoittaja 1972 ja 1976.
Göran Persson, sosiaalidemokraattinen poliitikko, valtionvarainministeri (1994–1996) sekä pääministeri (1996–2006).
Elisabeth Svantesson, kokoomuslainen poliitikko, työmarkkinaministeri (2013–2014) sekä valtionvarainministeri (2022–).
Sten Tolgfors, kokoomuslainen poliitikko, kauppaministeri (2006–2007) sekä puolustusministeri (2007–2012).
Yliopiston ehkä tunnetuin entinen opiskelija, entinen pääministeri Göran Persson sai vuonna 2005 lääketieteen kunniatohtorin arvonimen. Perssonin nimityksestä nousi keskustelua, joka perustui siihen, että koulu sai Perssonin hallituksen aikana yliopiston arvon. Kriitikot vihjailivat, että kyseessä olisi ollut yliopiston Perssonille antama kiitollisuudenosoitus.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivut
Örebron kampuksen Prismahuset.
Örebron kampuksen Aula Nova (oikealla) ja Nova-tori.
Örebron Musiikkikorkeakoulu.
Grythyttanin kampuksen Måltidens hus.
Campus USÖ.
Adrián López Álvarez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Adrián López Álvarez
Syntymäaika: 8. tammikuuta 1988 (ikä 36)
Syntymäpaikka: Teverga, Espanja
Pelipaikka: hyökkääjä
Pituus: 183 senttimetriä
Seura
Seura: Osasuna
Pelinumero: 22
Junioriseurat
2004–2005: Oviedo
Seurat
| Vuodet | Seura | O | (M) |
| 2005–2006 | Oviedo | 30 | (4) |
| 2006–2011 | Deportivo La Coruña | 92 | (13) |
| 2008 | → Alavés (laina) | 10 | (3) |
| 2008–2009 | → Málaga (laina) | 28 | (3) |
| 2011–2014 | Atlético Madrid | 90 | (11) |
| 2014–2019 | Porto | 25 | (1) |
| 2015–2016 | → Villarreal (laina) | 16 | (4) |
| 2017 | → Villarreal (laina) | 15 | (2) |
| 2017–2018 | → Deportivo La Coruña (laina) | 30 | (9) |
| 2019– | Osasuna | 12 | (0) |
Maajoukkue
| 2012 | Espanja | 2 | (1) |
 Seurajoukkueuran tilastot kattavat vain kansalliset sarjat, päivitetty 31. tammikuuta 2020.
Adrián López Álvarez eli Adrián (s. 8. tammikuuta 1988 Teverga, Asturia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkääjä.
Seurajoukkueura

Álvarez on Real Oviedon junioriakatemian kasvatti. Hänet nostettiin jo nuorena seuran edustusjoukkueeseen, joka pelasi Segunda División B:ssä. Ensimmäiselle kaudellaan hän onnistui kahteen otteeseen maalinteossa 26 ottelussa. Tuolloin hän oli kuitenkin alaikäinen, eikä hänellä ollut vielä ammattilaissopimusta. Lokakuussa 2006 Deportivo La Coruña tarjosi Adriánista 300 000 euroa ja niin hän siirtyi galicialaisten riveihin.
Kaudella 2006–2007 Adrián koki yhden uransa huippuhetkistä, kun hän onnistui maalinteossa vierasottelussa Camp Noulla Barcelonaa vastaan. Ottelu päättyi kuitenkin Barcelonan 2–1-voittoon.
Kauden 2007–2008 hän aloitti Deportivossa, mutta pelasi vain muutamia otteluita kauden ensimmäisellä puoliskolla. Maaliskuussa 2008 Adrián lainattiin baskiseura Alavésiin. Kauden jälkeen hän palasi takaisin Deportivoon. 14. elokuuta 2008 hän siirtyi jälleen lainalle, tällä kertaa Málagaan yhden kauden kestävällä sopimuksella.
28. syyskuuta 2008 Adrián teki ensimmäisen maalinsa Málagassa 2–1-voittoon päättyneessä ottelussa Valladolidia vastaan. Hänen kauden maalisaldokseen jäi lopulta kolme.
Kesällä 2009 hän palasi Deportivoon ja onnistui kauden 2009–2010 edetessä nousemaan joukkueen avauskokoonpanoon. Hän pelasi kauden aikana lopulta 34 ottelua ja teki niissä neljä maalia.
Kaudella 2010–2011 Adrián jatkoi niin ikään joukkueen avauskokoonpanossa. Copa del Reyn neljännesvälierien toisessa osaottelussa 5. tammikuuta 2011 Córdobaa vastaan hän teki tärkeän 1–1-tasoitusmaalin ottelun lisäajalla, joka vei lopulta otteluparin ratkaisun jatkoajalle. Siellä hän onnistui maalinteossa vielä kahdesti ja varmisti näin jatkopaikan Deportivolle yhteismaalein 3–1. Joukkueen kausi päättyi kuitenkin suureen pettymykseen, sillä se ei onnistunut säilyttämään paikkaansa maan pääsarjassa ja putosi täten Segunda Divisióniin.
19. heinäkuuta 2011 hän siirtyi ilmaisella siirrolla Atlético Madridiin. Kun joukkue eteni Eurooppa-liigan finaaliin 2012 Adrián oli tärkeässä roolissa tehden yhteensä kaikissa otteluissa (ennen finaalia) 8 maalia ja 2 maalisyöttöä.
Maajoukkueura

Adrián teki ensiesiintymisensä Espanjan maajoukkueessa 26. toukokuuta 2012 pelatussa ystävyysottelussa Serbiaa vastaan. Hän onnistui myös samaisessa ottelussa avaamaan maalitilinsä maajoukkueessa. Hän oli myös maansa olympiajoukkueessa Lontoossa kesällä 2012.
Aiheesta muualla

Adriánin tilastot BDFutbol-sivustolla (englanniksi)
Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
Espanjan joukkue – Jalkapallo kesäolympialaisissa 2012
1 De Gea |
2 Azpilicueta |
3 Domínguez |
4 J. Martínez |
5 Í. Martínez |
6 Alba |
7 Adrián |
8 Muniain |
9 Rodrigo |
10 Mata |
11 Koke |
12 Montoya |
13 Botía |
14 Romeu |
15 Isco |
16 Tello |
17 Herrera |
18 Mariño |
Valmentaja Milla
Al-Riffa

| Al-Riffa (, الرفاع) Ar-Rifā |
| --- | --- |
 Riffan linnoitus
 Al-Riffa
 Koordinaatit: 26°7′48″N, 50°33′18″E 
Valtio:  Bahrain
Maakunta:  Al-Janūbīyah (Etelä)
Korkeus:  43 m
Väkiluku (2001):  79 550
Aikavyöhyke:  UTC+3
Infobox OKVirheellinen NIMI-arvo: 
Al-Riffa (Ar-Rifā, الرفاع ) on yksi Bahrainin suurimmista kaupungeista. Vuonna 2001 sen väkiluku oli 79 550.
Al-Riffa sijaitsee Bahrainin saaren keskiosia hallitsevan laakson pohjoisreunalla. Alueella sijaitsevat Bahrainin öljykentät. Kaupungin liepeillä sijaitsee Bahrain Petroleum Companyn (Bapco) suuri öljynjalostamo.
Al-Riffan itä- ja länsiosast muodostivat aiemmin omat kaupunkinsa.
Riffan linnoitus on valmistunut vuonna 1812.
Angolan jalkapallomaajoukkue

Angolan jalkapallomaajoukkue on Angolan jalkapalloliiton hallinnoima joukkue, joka edustaa Angolaa kansainvälisissä jalkapallo-otteluissa.
Vuonna 2003 Luis Oliveira Goncalves siirtyi Angolan nuorten maajoukkueen peräsimestä edustusjoukkueen valmentajaksi. Goncalvesin johdolla joukkue yllätti vuoden 2006 MM-kisojen karsinnoissa päihittämällä lohkossaan muun muassa Nigerian ja selviytymällä kisoihin ensimmäistä kertaa.
Angolan tunnetuimpia pelaajia ovat Benficassa pelannut Mantorras sekä maajoukkueen kapteenina toiminut Fabrice Akwa. Akwálla on myös eniten otteluita ja maaleja Angolan maajoukkueen historiassa.
Menestys arvokilpailuissa > Maailmanmestaruuskilpailut

1930–1982 – Ei osallistunut
1986–2002 - Ei selvinnyt karsinnoista
2006 - Ensimmäinen kierros
2010–2018 - Ei selvinnyt karsinnoista
Menestys arvokilpailuissa > Afrikan-mestaruuskilpailut

1957–1980 - Ei osallistunut
1982 - Ei selvinnyt karsinnoista
1984 - Ei selvinnyt karsinnoista
1986 - Ei osallistunut
1988–1992 - Ei selvinnyt karsinnoista
1994 - Ei osallistunut
1996 - 1. kierros
1998 - 1. kierros
2000–2004 - Ei selvinnyt karsinnoista
2006 - 1. kierros
2008 - Puolivälierät
2010 - Puolivälierät
2012 - 1. kierros
2013 - 1. kierros
2015–2017 - Ei selvinnyt karsinnoista
2019 - 1. kierros
Kuuluisia pelaajia

Akwá
Flávio
Mantorras
Rui Marques
Zé Kalanga
Joao Ricardo
Valmentajia

Hervé Renard (2010)
Lito Vidigal (2011–2012)
Gustavo Ferrín (2012–)
Angolan maajoukkueen faneja vuoden 2006 MM-kisojen aikaan.
Akka (tunturi)

Akka
| --- | --- |
Tyyppi:  massiivi (en) 
Sijainti:  Norrbottenin lääni, Ruotsi
Vuoristo:  Skandit
Korkeus merenpinnasta:  2 015 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Akka (saameksi Áhkká) on vuori Jällivaaran kunnassa Norrbottenin läänissä, Ruotsissa. Sen korkein huippu Stortoppen on 2 015 metriä merenpinnan yläpuolella. Akka sijaitsee Stora Sjöfalletin kansallispuistossa ja on sen korkein vuori.
Aiheesta muualla

Kuvia tai muita tiedostoja aiheesta Akka Wikimedia Commonsissa
Adrianmeren liiga

Adrianmeren liiga on kansainvälinen koripallosarja, johon osallistuvat suurimmat seurajoukkueet Bosnia ja Hertsegovinasta, Kroatiasta, Montenegrosta, Serbiasta ja Sloveniasta. Seurat pelaavat liigaa omien kansallisten sarjojensa rinnalla. Liigan järjestää Adrianmeren koripalloliitto.
Historia

Adrianmeren liiga käynnistyi vuonna 2001 entisistä Jugoslavian osavaltioista tulleiden 12 joukkueen voimin. Seuraavaksi kaudeksi mukaan tuli Maccabi Tel Aviv Israelista, mutta se jätti sarjan yhden kauden jälkeen. Kaudeksi 2003–2004 sarja laajeni 14 joukkueen laajuiseksi. Kausi 2004–2005 pelattiin 16 joukkueella, mutta seuraavaksi kaudeksi palattiin 14 joukkueen järjestelmään. Lokakuussa 2006 liiga teki sponsorisopimuksen slovenialaisen NLB-pankin kanssa, ja sen nimi muutettiin NLB Leagueksi. Toinen suuri, ja entinen pääsponsori, on rengasvalmistaja Goodyear.
Sarjajärjestelmä

Runkosarjassa pelataan normaali kaksinkertainen sarja, jossa kaikki joukkueet kohtaavat toisensa kerran kotona ja kerran vieraissa. Kahdeksan parasta etenee pudotuspeleihin, jotka ratkeavat yhden ottelun perusteella.
Mestarit

| Kausi | Mestari | Tulos | Toinen | MVP |
| --- | --- | --- | --- | --- |
| 2001–2002 |  Union Olimpija | 73 - 59 |  KK Krka |  Jurij Zdovc, Union Olimpija |
| 2002–2003 |  KK Zadar | 91 - 88 |  Maccabi Tel Aviv BC |  Marko Popović, KK Zadar |
| 2003–2004 |  KK FMP | 71 - 70 |  KK Cibona |  Ognjen Aškrabić, KK FMP |
| 2004–2005 |  KK Hemofarm | 89 - 76 |  KK Partizan |  Nebojša Bogavac, KK Hemofarm |
| 2005–2006 |  KK FMP | 73 - 72 |  KK Partizan |  Vonteego Cummings, KK Partizan |
| 2006–2007 |  KK Partizan | 85 - 83  94 - 82 |  KK FMP |  Vonteego Cummings, KK Partizan  Zoran Erceg, KK FMP |
| 2007–2008 |  KK Partizan | 69 - 51 |  KK Hemofarm |  Nikola Peković, KK Partizan |
| 2008–2009 |  KK Partizan | 63 - 49 |  KK Cibona |  Novica Veličković, KK Partizan |
| 2009–2010 |  KK Partizan | 75 - 74 |  KK Cibona |  Chester Mason, HKK Široki |
| 2010–2011 |  KK Partizan | 77 - 74 |  Union Olimpija |  Luka Žorić, KK Zagreb |
| 2011–2012 |  Maccabi Tel Aviv BC | 87 - 77 |  KK Cedevita |  David Simon, KK Radnički |
| 2012–2013 |  KK Partizan | 71 - 63 |  KK Crvena zvezda |  Aleksandar Ćapin, KK Radnički |
| 2013–2014 |  KK Cibona | 72 - 59 |  KK Cedevita |  Dario Šarić, KK Cibona |
| 2014–2015 |  KK Crvena zvezda | 3 - 1 |  KK Cedevita |  Nikola Jokić, KK Mega Basket |
| 2015–2016 |  KK Crvena zvezda | 3 - 0 |  KK Mega Basket |  Miro Bilan, KK Cedevita |

| 2016–2017 |  KK Crvena zvezda | 3 - 0 |  KK Cedevita |  Nikola Janković, Union Olimpija |
| 2017–2018 |  KK Budućnost | 3 - 1 |  KK Crvena zvezda |  Luka Žorić, KK Cibona |
Aiheesta muualla

Virallinen sivu
Al-Ahram

Al-Ahramin etusivu 9. heinäkuuta 1967.
Al-Ahram (arab. الأهرام‎) on Egyptin toiseksi vanhin sanomalehti sekä samalla myös yksi luetuimmista. Sanomalehden perustivat vuonna 1875 Aleksandriassa asuneet libanonilaiset veljekset Beshara ja Saleem Taqla. Al-Ahramia julkaistiin ensin vain lauantaisin, mutta myöhemmin siitä tuli päivittäin ilmestyvä sanomalehti.
Egyptin hallitus omisti hallitsevan osuuden lehden osakkeista, kuten kahdesta muustakin päälehdestä ja presidentti nimitti päätoimittajat.
Sanomalehteä julkaistaan myös muissa arabimaissa ja siitä ilmestyy sekä englannin- että ranskankieliset viikoittaiset painokset ja sillä on englanninkielinen verkkosivusto.
Aiheesta muualla

Al-Ahramin englanninkielisen painoksen internetversio
Among Beggars and Thieves

| Among Beggars and Thieves Falconer |
| --- | --- | --- |

Studioalbumin tiedot
 Äänitetty : tammikuu 2008
 Studio : Sonic Train -studio
 Julkaistu: 2. syyskuuta 2008
 Formaatti: CD
 Tuottaja(t): Andy LaRocque, Falconer
 Tyylilaji: power metal
 Kesto: 49.10
 Levy-yhtiö: Metal Blade
Falconerin muut julkaisut
| Northwind 2006 | Among Beggars and Thieves 2008 | Armod 2011 |
Among Beggars and Thieves on Falconerin kuudes studioalbumi, joka julkaistiin 2. syyskuuta 2008. Se on teema-albumi, jonka kaikki kappaleet kertovat Ruotsin historiasta. Esimerkiksi kappale ”Man of the Hour” kertoo Kronan-laivan uppoamisesta ja ”Carnival of Disgust” julkisista teloituksista. Jälkimmäisestä kappaleesta kuvattiin musiikkivideo. Musiikiltaan albumi edellistä Northwindiä aggressiivisempi, riffipainotteisempi ja teknisempi rauhallisemman Northwind -albumin jälkeen..
Kappaleet

Kaikki kappaleet säveltänyt ja sanoittanut Weinerhall, ellei toisin mainita.
Field of Sorrow – 5.35
Man of the Hour – 3.57
A Beggar Hero – 2.08 (säv. Weinerhall, Hedlund, san. Weinerhall)
Vargaskall – 4.20
Carnival of Disgust – 4.05
Mountain Men – 4.39
Viddernas man – 3.44
Pale Light of Silver Moon – 4.06 (säv. Weinerhall, Hedlund, san. Weinerhall)
Boiling Led – 4.58 ((sic), säv. Weinerhall, san. Blad)
Skula, skorpa, skalk – 3.51 (säv. Weinerhall, Hedlund, san. Weinerhall)
Dreams and Pyres – 7.47
Kappaleet > Limited Edition

Dark Ages – 3.27
Vi sålde våra hemman – 4.30 (säv. trad., san. trad.)
Kokoonpano

Mathias Blad – laulu
Stefan Weinerhall – kitara, kosketinsoittimet
Jimmy Hedlund – kitara
Magnus Linhardt – basso
Karsten Larsson – rummut
Evelyn Jons – laulu, taustalaulu
Anders Wängdahl – laulu, taustalaulu
Johannes Nyberg – piano
Arvostelut

AllMusic:
Aiheesta muualla

Among Beggars and Thieves Discogsissa. (englanniksi)
Albumi Among Beggars and Thieves Encyclopaedia Metallum -sivustolla (englanniksi)
www.falconermusic.com
Al-Rayyan

Qatarin kunnat:  Al-Rayyan on merkitty numerolla 5.
Al-Rayyan on yksi Qatarin seitsemästä kunnasta. Se sijaitsee  pääkaupunki Dohan länsipuolella.
Al-Rayyanin pinta-ala on 2511 km². Kunnan asukasluku vuonna 2015 oli  605 712.
Aiheesta muualla

Kuvia tai muita tiedostoja aiheesta Al-Rayyan Wikimedia Commonsissa
Qatarin kunnat
al-Dauha
al-Khawr
al-Wakra
al-Dayyan
al-Rayyan
al-Šamal
Umm Salal
Aberdarenherttu

| Aberdarenherttu |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  aberdare
Kaksiosainen nimi
 Cisticola aberdare  Lynes, 1930 
Katso myös
   Aberdarenherttu Wikispeciesissä   Aberdarenherttu Commonsissa 
Infobox OKNimi-testi OKIUCN-testi OK: 
Aberdarenherttu (Cisticola aberdare) on herttujen heimoon kuuluva varpuslintu.
Levinneisyys

Aberdareherttua tavataan Kenian keskiosissa. Sen levinneisyysalue on hyvin pieni, ja sen kanta on nopeasti pienenemässä elinympäristöjen tuhoutumisen vuoksi. Aberdarenherttu on luokiteltu vaarantuneeksi. Se on kuitenkin yhä paikallisesti yleinen suotuisissa elinympäristöissä.
Elinympäristö

Aberdarenherttu elää ylänköjen kosteilla ruohikkoalueilla. Sen elinympäristöt sijaitsevat 2 300 metrin yläpuolella.
Aavekauppiaan tytär

| Aavekauppiaan tytär> Snake Agent |
| --- | --- |

Alkuperäisteos
Kirjailija:  Liz Williams
Kieli:  englanti
Genre:  fantasia
Kustantaja:  Night Shade Books
Julkaistu:  2005
Ulkoasu:  sidottu
Sivumäärä:  268
ISBN:  1597800430
Suomennos
Suomentaja:  Marianna Leikomaa
Kustantaja:  Like
Julkaistu:  2012
Ulkoasu:  nidottu
Sivumäärä:  300
ISBN:  978-952-010740-6
Sarja: Rikosetsivä Chen
Seuraava:  Demonien taivas
Löydä lisää kirjojaKirjallisuuden teemasivulta
Aavekauppiaan tytär (engl. Snake Agent) on Liz Williamsin vuonna 2005 ilmestynyt fantasiaromaani. Liken suomeksi vuonna 2012 julkaiseman teoksen on suomentanut Marianna Leikomaa.
Vastaanotto

Suomen Kuvalehden arvostelijan Salla Simukan mukaan kirjan kerronta ja juoni haparoivat. Lapin kansan Erkki Wideniuksen mukaan kirja toimii hyvin viihteenä, mutta sisältö jää hiukan ohueksi. Helsingin Sanomien Toni Jerrmanin mukaan luistava ja mielikuvituksekas viihdefantasia sisältää myös arvostelevia piikkejä nyky-yhteiskuntaa kohtaan.
Tähtivaeltajan Elli Lepän mukaan tarkastaja Chen on oivallinen päähenkilö, jonka tasaisen ulkokuoren takana on suuria tunteita ja itsepäisyyttä. Kirjan maailma on kiintoisa ja ympäristön ankeudesta huolimatta kuvauksissa on usein mukana lempeää huumoria. Kirjan teemoja ovat muun muassa uskollisuus ja arvovalinnat.
Aiheesta muualla

Rich Horton: Snake Agent. The SF Site 2005. (englanniksi)
Jason Erik Lundberg: Snake Agent (Arkistoitu – Internet Archive). Irosf.com 2006. (englanniksi)
Kurt Noll: Snake Agent. Bookfetish 4.9.2008. (englanniksi)
Rose Fox: Snake Agent[vanhentunut linkki]. Genreville 2.3.2009. (englanniksi)
Aberdeen-Angus

| Aberdeen-Angus |
| --- | --- |

Käyttötarkoitus::  Liharotu
Alkuperä ja nimet
Alkuperämaa::  Skotlanti
Rodun syntyaika::  1700-luvulla
Kantakirja perustettu::  1862
Ominaisuudet
Sarvet::  nupo
Paino::  sonnit 1 000-1 250 kg,   lehmät 600-800 kg
Värit::  musta, väistyvä punainen
Aberdeen-Angus on Skotlannista lähtöisin oleva lihakarjarotu. Aberdeenin ja Anguksen kreivikunnissa hyvin samankaltaisiksi jalostetut nupot, mustat karjarodut yhdistettiin Aberdeen-Angus-roduksi 1800-luvun alkupuolella. Jalostus on ollut merkittävää etenkin Pohjois-Amerikassa.
Kyseistä rotua on suuresti pidetty arvossa alusta alkaen erityisesti sen lihan laadun ja toisaalta lihan marmorisoitumisen takia.
Ulkonäkö

Aberdeen-Anguksen väri voi olla joko yksivärinen musta tai punainen, joista punainen on väistyvä. Lehmät ovat elopainoltaan 600–800 kg ja sonnit 1000–1250 kg, eli rotu luokitellaan keskikokoiseksi. Aberdeen-Angus on periytyvästi nupo rotu.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Angusyhdistys (Arkistoitu – Internet Archive)